মোবায়েদুর রহমান : আজ মঙ্গলবার ৩০ শে জৈষ্ঠ্য। একদিন পরেই পহেলা আষাঢ়, ১২৪২। আষাঢ়ষ্য প্রথম দিবস। গত দু’মাস ধরে কেটে গেল নিদাঘ তপ্ত গ্রীষ্ম। বৈশাখ জৈষ্ঠ্য। দারুণ অগ্নিবাণে হৃদয়ে হেনেছিল তৃষা। দীর্ঘ দগ্ধ দিন। প্রখর তপন তাপে তৃষ্ণায় কেঁপেছিলো আকাশ। বায়ু করেছিলো হাহাকার। এর মধ্যেই এই জৈষ্ঠ্যের খর তাপে ২৭ শে মে থেকে এসেছে পবিত্র মাহে রমজান। তার পরেও রোজদাররা সারাদিন রোজা রেখেছেন। তবে তাদের মনের কোণে একটি অব্যক্ত আশা, এই রহমত ও নাজাতের মাসেও তারা মহান আল্লাহর মেহেরবাণী থেকে বঞ্চিত হবেন না। পরম করুণাময় আকাশ থেকে বারি সিঞ্চন করবেন এবং তাদের প্রতি রহমত বর্ষণ করবেন।